《渔家傲 晓别》
明代·贺裳

啼罢荒鸡衰雁接，荧荧寒焰窗犹黑。欲别重将酥手执，行又立，门前瘦马嘶残月。

递得金鞭红袖湿，回头已被疏林隔。独倚高楼看去辙，铃音绝，纤腰凭久雕阑热。

作者简介：清江南丹阳人，字黄公。康熙初监生。与杨维斗、张溥善。工古文，尤工词。有《红牙词》、《皱水轩词筌》、《载酒园诗话》、《檗斋集》等。